ai4bharat/Pralekha huggingface dataset:
సమాచార, ప్రసార మంత్రిత్వ శాఖ
గాంధీజీ జీవిత విశేషాల పై ఫోటో ఎగ్జిబిషన్ ప్రాంరంభం
గాంధీజీ జీవితం అందరికీ ఆదర్శం: ఎమ్.ఎల్.సి శ్రీమతి సురభి వాణీ దేవి
జాతిపిత మహాత్మా గాంధీ ఆశయాలు, సిద్దంతాలు అందరూ ఆచరించాల్సిన ఆవశ్యకత నేడు ఎంతైనా ఉందని తెలంగాణ శాసన మండలి సభ్యురాలు, ప్రముఖ విద్యావేత్త శ్రీమతి సురభి వాణి దేవి అన్నారు. గాంధీజీ అనుసరించిన, అభిలషించిన సత్యం, అహింస, స్వచ్ఛత, మహిళల అభ్యున్నతి, గ్రామాల్లో స్వయం పాలన లాంటి సిద్ధాంతాలను నేటి తరం తెలుసుకొని ఆచరించాలని ఆమె అన్నారు. ‘ఆజాదీ కా అమృత్ మహోత్సవాల’ లో భాగంగా, మహాత్మా గాంధీ 152 వ జయంతి సందర్భంగా కేంద్ర సమాచార, ప్రసార శాఖకు చెందిన రీజనల్ ఔట్ రీచ్ బ్యూరో  మహత్మా గాంధీ జీవిత విశేషాల పై శిల్పారామం లో మూడు రోజుల పాటు నిర్వహిస్తున్న ఫోటో ఎగ్జబిషన్ ను గురువారం నాడు ఎమ్.ఎల్.సి శ్రీమతి సురభి వాణీ దేవి జ్యోతి వెలిగించి ప్రారంభించారు. ప్రారంభించారు. ఈ సందర్భంగా ఆమె ప్రసంగిస్తూ అహింసాయత మార్గం లో దేశానికి స్వాతంత్ర్యం సాధించిన మహనీయుడు మహాత్మా గాంధీ అని అన్నారు. నేటి తరానికి ఆ మహనీయుని జీవితం ,ఆయన పాటించిన ఆదర్శాల గురించి తెలియ చేసేందుకు ఫోటో ప్రదర్శనను ఏర్పాటు చేసిన ఆర్. ఓ. బి ని ఆమె అభినందించారు.
ప్రధానంగా కళాకారులు
ఈ సందర్భంగా పిఐబి, ఆర్ఒబి డైరక్టర్ శ్రీమతి శృతి పాటిల్ మాట్లాడుతూ, మహాత్మా గాంధీ 152వ జయంతిని పురస్కరించుకొని ‘ఆజాదీ కా అమృత్ మహోత్సవాల్లో’ భాగంగా కేంద్ర ప్రసార మంత్రిత్వ శాఖకు చెందిన క్షేత్రస్థాయి విభాగాలు పలు కార్యక్రమాలు, ఛాయాచిత్ర ప్రదర్శనలను నిర్వహిస్తున్నాయని తెలిపారు. ఈ ఛాయాచిత్ర ప్రదర్శనలో గాంధీ మహాత్మునికి సంబంధించిన స్వాంతంత్య్ర పోరాటంలోని వివిధ కీలక అంశాలను ఏర్పాటుచేశారు అంతకు ముందు క్లీన్ ఇండియా కార్యక్రమం పై నెహ్రూ యువ కేంద్రం రూపొందించిన పోస్టర్ ను ఎమ్మెల్సీ ఆవిష్కరించారు. ప్రచురణల విభాగం ఏర్పాటు చేసిన పుస్తక ప్రదర్శనను ఆమె ప్రారంభించారు. శిల్పారామం జనరల్ మేనేజర్ అంజయ్య ఆర్. ఓ.బి ,పి. ఐ.బి అధికారులు ఈ కార్యక్రమంలో పాల్గొన్నారు. గాంధీజీ జీవితం ప్రధాన ఇతివృత్తంగా మహాత్మునికి ఎంతో ఇష్టమైన ‘వైష్ణవ జనతో’ ప్రార్థనా గీతం నేపథ్యంగా రీజనల్ ఔట్ రీచ్ బ్యూరో గేయ నాటక విభాగం కళాకారులు ప్రదర్శించిన ‘‘గాంధీ మార్గం’’ నాటిక సభికులను అమితంగా ఆకట్టుకుంది.గాంధీజీ విశ్వసించిన, ఆచరించిన సిద్ధాంతాలను సంక్షిప్తంగా, అధ్బుతంగా ప్రదర్శించి ప్రేక్షకుల మన్ననలను పొందారు.
హోం మంత్రిత్వ శాఖ
త్రివర్ణ పతాకాన్ని సామాజిక మాధ్యమ ఖాతాల సంకేత చిత్రంగా మార్చాలని పౌరులకు కేంద్ర దేశీయాంగ - సహకారశాఖల మంత్రి అమిత్ షా సూచన
స్వాతంత్ర్య అమృత మహోత్సవాలు చేసుకోవాలన్న ప్రధాని పిలుపు మేరకు త్రివర్ణ
పతాకాన్ని తన సామాజిక మాధ్యమ ఖాతాల సంకేత చిత్రంగా మార్చుకున్న అమిత్ షా;
జాతీయ పతాకంపై గౌరవాభిమానాలు ప్రదర్శించే దిశగా త్రివర్ణ పతాకాన్ని సామాజిక
మాధ్యమ ఖాతాల సంకేత చిత్రంగా పెట్టుకోవాలని ప్రజలకు మంత్రిత్వ శాఖ విజ్ఞాపన
దేశ ప్రజలందరూ త్రివర్ణ పతాకాన్ని తమ సామాజిక మాధ్యమ ఖాతాల సంకేతచిత్రంగా ఏర్పాటు చేసుకోవాలని కేంద్రం దేశీయాంగ-సహకార శాఖల మంత్రి శ్రీ అమిత్ షా విజ్ఞప్తి చేశారు. ఈ మేరకు ట్విట్టర్ ద్వారా పంపిన వరుస సందేశాల్లో- “స్వాతంత్ర్య అమృత మహోత్సవాలు నిర్వహించుకోవాలన్న ప్రధాని నరేంద్ర మోదీగారి పిలుపు మేరకు నా సామాజిక మాధ్యమ ఖాతాల సంకేత చిత్రంగా త్రివర్ణ పతాకాన్ని అమర్చుకున్నాను” అని పేర్కొన్నారు.
అలాగే “జాతీయ పతాకంపై మీ గౌరవాభిమానాలను ప్రదర్శించడంలో భాగంగా మీ సామాజిక మాధ్యమ ఖాతాల సంకేత చిత్రంగా త్రివర్ణ పతాకాన్ని ఏర్పాటు చేసుకోవాలని పౌరులందరినీ కోరుతున్నాను.” అని ఆయన సూచించారు.
ప్రధాన మంత్రి కార్యాలయం
హైదరాబాద్లోని బోయిగూడ లో జరిగిన అగ్ని దుర్ఘటన కారణం గా ప్రాణ నష్టం సంభవించినందుకు సంతాపంతెలిపిన ప్రధాన మంత్రి; బాధితుల కు పిఎమ్ఎన్ఆర్ఎఫ్ నుంచి పరిహారం ఇచ్చేందుకు ప్రధానమంత్రి ఆమోదం తెలిపారు
హైదరాబాద్ లోని బోయిగూడ లో జరిగిన అగ్ని దుర్ఘటన కారణం గా ప్రాణ నష్టం సంభవించినందుకు ప్రధాన మంత్రి శ్రీ నరేంద్ర మోదీ దు:ఖాన్ని వ్యక్తం చేశారు.
మృతులు ఒక్కొక్కరికి 2 లక్షల రూపాయల చొప్పున ప్రధాన మంత్రి జాతీయ సహాయ నిధి  నుంచి ఎక్స్- గ్రేషియా గా మృతుల దగ్గరి సంబంధికులకు ఇచ్చేందుకు కూడా ప్రధాన మంత్రి ఆమోదం తెలిపారు.
ప్రధాన మంత్రి కార్యాలయం అనేక ట్వీట్ లలో -
‘‘హైదరాబాద్లోని భోయిగూడ లో జరిగిన ఒక అగ్ని దుర్ఘటన లో ప్రాణ నష్టం సంభవించడం నన్ను బాధపెట్టింది. ఈ దుఃఖ ఘడియ లో ఆప్తుల ను కోల్పోయిన కుటుంబాలకు కలిగిన శోకం లో నేను సైతం పాలుపంచుకొంటున్నాను. పిఎమ్ఎన్ఆర్ఎఫ్ నుంచి ఒక్కొక్కరికి 2 లక్షల రూపాయల వంతున ఎక్స్-గ్రేషియా ను మరణించిన వారి దగ్గరి సంబంధికులకు ఇవ్వడం జరుగుతుంది: PM @narendramodi’’ అని తెలియజేసింది.
ప్రధాన మంత్రి కార్యాలయం
బాలాసాహెబ్ ఠాకరే గారి జయంతి సందర్భం లో ఆయన ను స్మరించుకొన్న ప్రధాన మంత్రి
బాలాసాహెబ్ ఠాకరే గారి జయంతి సందర్భం లో ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ని అర్పించారు.
ప్రధాన మంత్రి ఒక ట్వీట్ లో -
‘‘బాలాసాహెబ్ ఠాకరే గారి ని ఆయన జయంతి సందర్భం లో స్మరించుకొంటున్నాను. ఆయన తో నేను జరిపిన వివిధ సంభాషణల ను నా మనస్సు లో ఎల్లప్పటికీ పదిల పరచుకొంటున్నాను. ఆయన సమృద్ధమైన జ్ఞానం తో పాటు హాస్య చతురత ను కూడా కలిగివున్నటువంటి వ్యక్తి. ఆయన తన జీవనాన్ని సార్వజనిక సంక్షేమం కోసం సమర్పణం చేశారు.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 124.96 కోట్ల డోసులను అందించారు.
దేశవ్యాప్త క్రియాశీల కేసుల సంఖ్య 99,763.
మొత్తం కేసుల్లో క్రియాశీల కేసులు 1% కంటే తక్కువగా, 0.29% వద్ద ఉన్నాయి. 2020 మార్చి నుంచి ఇది కనిష్ట స్థాయి.
రికవరీ రేటు 98.35% కు చేరింది.
గత 24 గంటల్లో 8,548 మంది కోలుకున్నారు. దీంతో, కోలుకున్నవారి మొత్తం సంఖ్య 3,40,37,054 కు పెరిగింది.
గత 24 గంటల్లో 9,765 కొత్త కేసులు నమోదయ్యాయి.
రోజువారీ పాజిటివిటీ రేటు  గత 59 రోజులుగా 2% కన్నా తక్కువగా ఉంది.
వారపు పాజిటివిటీ రేటు  గత 18 రోజులుగా 1% కన్నా తక్కువగా ఉంది.
ఇప్పటివరకు 64.35 కోట్ల కొవిడ్ పరీక్షలు చేశారు.
రక్షణ మంత్రిత్వ శాఖ
ఆర్మీ డే పరేడ్
దిల్లీలోని 'కరియప్ప పరేడ్ గ్రౌండ్'లో ఈనెల 15న 'ఆర్మీ డే పరేడ్'ను నిర్వహించనున్నారు. దీంతోపాటు, గణతంత్ర దినోత్సవ కవాతు, బీటింగ్ రిట్రీట్ వివరాలపై ఈనెల 23న మీడియా సమావేశం ఉంటుంది. మీడియా సమావేశ ప్రాంతాన్ని త్వరలో ప్రకటిస్తారు.
ఆసక్తిగల మీడియా సిబ్బంది, భద్రతపరమైన అనుమతుల కోసం ఈ క్రింది వివరాలను armydayparade2021[at]gmail[dot]com కు ఈనెల 5వ తేదీ లోగా పంపాలి.
దరఖాస్తుదారుని పూర్తి పేరు
పీఐబీ/గుర్తింపుకార్డు సంఖ్య
స్కాన్ చేసిన గుర్తింపు కార్డు ప్రతి
మీడియా సంస్థ పేరు
దరఖాస్తుదారుని ఫొటో
దరఖాస్తు చేస్తున్నది: ఏడీపీ/మీడియా సమావేశం/రెండు
దీనిపై ఏమైనా సందేహాలుంటే 011-23019659 కు ఫోన్ చేయవచ్చు. 5వ తేదీ తర్వాత వచ్చిన దరఖాస్తులను స్వీకరించరు.
రక్షణ మంత్రిత్వ శాఖ
సాంకేతిక సహకారం దిశగా ముందుకు సాగుతున్న భారతీయ నావికాదళం & ఇండియన్ మారిటైం యూనివర్సిటీ
సాంకేతిక సహకారం కోసం భారతీయ నావికాదళం, ఇండియన్ మారిటైం యూనివర్సిటీ 02 జూన్ 2023న అవగాహనా ఒప్పందంపై సంతకాలు చేశాయి.
శిక్షణ, ఉమ్మడి పరిశోధన & అభివృద్ధి, భాగస్వామ్యంతో కోర్సులు, సెంటర్ ఆఫ్ ఎక్సలెన్స్ , ఐఎన్ఎస్ శివాజీ, లోనావాల, ఇండియన్ మారిటైం యూనివర్సిటీకి చెందిన బృందాలచే క్షేత్ర స్థాయి సమస్యల పరిష్కారం వంటి రంగాలలో సహకారం కోసం అవగాహనా ఒప్పందం ఒక విధానాన్ని నిర్దేశిస్తుంది.
అవగాహన ఒప్పందంపై చీఫ్ ఆఫ్ మెటీరియల్ వైస్ అడ్మిరల్ సందీప్ నైథానీ, ఇండియన్ మారిటైం యూనివర్సిటీ వైస్ ఛాన్సలర్ డాక్టర్ మాలిని వి శంకర్, ఐఎఎస్  అవగాహన ఒప్పందంపై సంతకాలు చేశారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 తాజా సమాచారం
దేశవ్యాప్త టీకాల కార్యక్రమంలో భాగంగా ఇప్పటిదాకా 57.61 కోట్ల టీకా డోసుల పంపిణీ
గత 24 గంటలలో 34,457 కొత్త కోవిడ్ కేసుల నమోదు
మొత్తం కోవిడ కేసులలో చికిత్సలో ఉన్నవి 1.12%; 2020 మార్చు తరువాత ఇదే అత్యల్పం
ప్రస్తుతం చికిత్సలో ఉనా కోవిడ బాధితులు 3,61,340 మంది ; 151 రోజుల అత్యల్పం
కోలుకున్నవారి శాతం 97.54% కు పెరుగుదల; 2020 మార్చి తరువాత అత్యధికం
గత 24 గంటలలో కోలుకున్న వారు 36,347 మంది; మొత్తం కోలుకున్నవారు 3,15,97,982కు పెరుగుదల
వారపు పాజిటివిటీ ప్రస్తుతం 1.98%; 57రోజులుగా 3% లోపే
రోజువారీ పాజిటివిటీ 2.00%), 26 రోజులుగా 3% లోపే
ఇప్పటిదాకా 50.45 కోట్లకు పైగా కోవిడ పరీక్షలు
ఆరోగ్య, కుటుంబ సంక్షేమ మంత్రిత్వ శాఖ
ప్రపంచ ఆరోగ్య సంస్థ కార్యనిర్వాహకమండలి ప్రత్యేక సమావేశానికి డాక్టర్ హర్ష వర్ధన్ అధ్యక్షత అత్యవసర పరిస్థితులకు తట్టుకోగలిగేలా
బలంగా సిద్ధమవటమే లక్ష్యం కావాలి
వ్యాధి నిర్థారణ, చికిత్స, వాక్సిన్లు మాత్రమే
ప్రపంచాన్ని మహమ్మారినుంచి బైటపడేస్తాయి
ప్రపంచ ఆరోగ్య సంస్థ కార్యనిర్వాహక మండలి చైర్మన్ హోదాలో ఐదవ ప్రత్యేక సమావేశానికి కేంద్ర ఆరోగ్య, కుటుంబ సంక్షేమ శాఖామంత్రి డాక్టర్ హర్ష వర్ధన్ అధ్యక్షత వహించారు. వర్చువల్ విధానంలో జరిగిన ఈ సమావేశంలో పరిశీలకులుగా పాల్గొన్నవారు, ప్రపంచ ఆరోగ్య సంస్థ కేంద్ర కార్యాలయపు సీనియర్ అధికారులు హాజరయ్యారు.
కోవిడ్ కు స్పందనగా డబ్ల్యు హెచ్ ఎ 73.1 తీర్మానపు నిబంధనలను సంపూర్ణంగా, సమర్థంగా అమలు చేయటానికి తీసుకోవాల్సిన చర్యల మీద దృష్టి సారించటం ఈ ఎజెండాలో కీలకమైన అంశం.
కోవిడ్-19 స్పందన పేరుతో చేసిన తీర్మానాన్ని స్పాన్సర్ చేయటంలో 130 కి పైగా దేశాలు పాలుపంచుకున్నాయి. కరోనా మహమ్మారిని నియంత్రించే చర్యలు తీవ్రతరం చేయాలని పిలుపునిచ్చాయి. వైరస్ మీద జరిగే పోరులో భాగంగా అత్యవసర ఆరోగ్య సాంకేతిక పరిజ్ఞానాన్ని నిజాయితీగా అందరికీ పంపిణీ చేయాలని కోరాయి.
ఈ సందర్భంగా డాక్టర్ హర్షవర్ధన్ ఈ కార్యక్రమంలో పాల్గొన్నవారందరికీ స్వాగతం పలికారు. ఈ మహమ్మారిమీద జరిగే పోరులో నిస్వార్థంగా పనిచేసి ప్రాణాలు త్యాగం చేసినవారికి ఆయన ఘనంగా నివాళులర్పించారు.
ప్రపంచ వ్యాప్తంగా కరోనా సృష్టించిన సంక్షోభాన్ని గుర్తు చేసుకుంటూ “ఈ రోజు మనం చాలా అనివార్యమైన, ఇబ్బందికర పరిస్థితుల్లో ఉన్నాం. వర్చువల్ సమావేశాల ద్వారా కలుసుకోవాల్సిన తప్పనిసరి వాతావరణం వచ్చింది. ప్రభుత్వాలు, పరిశ్రమ, దానధర్మ స్వభావం ఉన్నవారు ఉమ్మడిగా వనరులను సమీకరించి రిస్క్ భర్తీ చేయటానికి, పరిశోధనకు, వస్తువుల తయారీకి, పంపిణీకి మద్దతుగా నిలబడాల్సిన అవసరముంది. ఎక్కడ తయారుచేసినదైనా సరే దాని ఫలితాలు అందరికీ అందుబాటులో ఉండేట్లు చూసుకోవాలి” అన్నారు.
వైపరీత్యాల రిస్క్ ను తగ్గించటానికి కట్టుబడి ఉండాలంటే ఆ రిస్క్ ను పారదర్శకంగా, ప్రాథమిక దశలోనే గుర్తించాల్సి ఉందన్నారు. కోలుకోవటానికి అవసరమైన ఆరోగ్య వ్యవస్థల రూపకల్పనకు, అందులో కృషి చేస్తున్నవారికి అండగా నిలవటానికి ప్రయత్నం జరగాలని పిలుపునిచ్చారు. బహుళ రంగ సహాకారాన్ని బలోపేతం చేయటం, వ్యాధి ఆధారాలను వేగంగా చూపటం, పరిశోధనను వేగవంతం చేయటం, ఆధారాలతో పథకాల అమలు చాలా ముఖ్యమన్నారు.
ప్రజారోగ్య బాధ్యతను నెరవేర్చటంలో అంతర్జాతీయ భాగస్వాములందరూ కలసికట్టుగా, సమర్థంగా కృషి చేయాలని ప్రపంచ ఆరోగ్య సంస్థ సభ్యులకు డాక్టర్ హర్ష వర్ధన్ పిలుపునిచ్చారు. ఇప్పుడు ఎదుర్కుంటున్న సంక్షోభం లాంటి సవాళ్ళు ఉమ్మడి భాగస్వామ్యంతో ఎదుర్కోవాల్సినవని అన్నారు. ప్రపంచ ఆరోగ్య సంస్థ భాగస్వామ్యదేశాల సిద్ధాంతం కూడా బాధ్యతలు పంచుకోవటమేనని గుర్తు చేశారు.
(Visitor Counter : 136
రైల్వే మంత్రిత్వ శాఖ
ఆక్సిజన్ ఎక్స్ప్రెస్ కార్యకలాపాలు మహారాష్ట్ర, మధ్యప్రదేశ్, ఉత్తరప్రదేశ్ , ఢిల్లీల తర్వాత హర్యానా, తెలంగాణా రాష్ట్రాలకు విస్తరణ
రాగల 24 గంటలలో భారతీయ రైల్వే రవాణాచేసిన మొత్తం ద్రవరూప వైద్య రంగ ఆక్సిజన్ 640 మెట్రిక్ టన్నులకు చేరుకోనుంది.
ఉత్తరప్రదేశ్ 76 మెట్రిక్ టన్నులకు పైగా ద్రవరూప మెడికల్ ఆక్సిజన్ను అందుకుంది. ఆరవ ఆక్సిజన్ ఎక్స్ప్రెస్ రవాణాలో ఉంది.
భారతీయ రైల్వేకి చెందిన ఆక్సిజన్ ఎక్స్ప్రెస్ కార్యకలపాలు రాష్ట్రాలకు ఎంతో ఊరటనిస్తున్నాయి.
భారతీయ రైల్వేకి సంబంధించిన ఆక్సిజన్ ఎ క్స్ప్రెస్ కార్యకలాపాలు మహారాష్ట్ర, ఉత్తరప్రదేశ్, మధ్యప్రదేశ్, ఢిల్లీ ల తర్వాత హర్యానా, తెలంగాణాలకు కూడా విస్తరించడంతో రాష్ట్రాలకు ఎంతో ఊరటనిస్తున్నది.
ఆక్సిజన్ సరఫరా ను వేగవంతంగా కొనసాగిస్తూ మరో మూడు రైళ్లు ద్రవరూప ఆక్సిజన్ను తీసుకువెళ్లడం కానీ లేదా ఆక్సిజన్ లోడింగ్ ప్లాంట్లకు వెళ్లడం కానీ చేస్తున్నాయి. రాగల 24 గంటల సమయానికి భారతీయ రైల్వేలు తరలించిన మొత్తం ద్రవరూప మెడికల్ ఆక్సిజన్ను 640 మెట్రిక్ టన్నులకు చేరుకోనుంది.
ఉత్తరప్రదేశ్ 76.29 మెట్రిక్ టన్నుల ద్రవరూప మెడికల్ ఆక్సిజన్ ను ఆక్సిజన్ ఎక్స్ప్రెస్ నెంబర్ 5 ద్వారా 5ట్యాంకర్లలో అందుకుంది. 1 ట్యాంకర్ను వారణాశిలో వదిలి మిగిలిన 4 ట్యాంకర్లను లక్నోలో వదిలిపెట్టారు. 6 వ నంబర్ ఆక్సిజన్ రైలు ఇప్పటికే లక్నోకు వెళుతున్నది. ఇది 2021 ఏప్రిల్ 30 లక్నో చేరుకుంటుంది. ఇది 33.18 మెట్రిక్ టన్నుల ద్రవరూప మెడికల్ ఆక్సిజన్ ను 4 ట్యాంకర్లలో సరఫరా చేస్తున్నది. మరో ఖాళీ ఖాళీ రేక్ లక్నోనుంచి 29న బయలుదేరి మరో సెట్ ఆక్సిజన్ ట్యాంకర్లను తీసుకురానున్నది.
హర్యానా తొలి ఆక్సిజన్ ఎక్సప్రెస్ ద్వారా ఆక్సిజన్ ట్యాంకర్లను అందుకోనుంది. రెండు ఆక్సిజన్ ట్యాంకర్లు ఒరిస్సాలోని అంగుల్నుంచి బయలుదేరనున్నాయి. ఖాళీ రేక్లు ఫరీదాబాద్ నుంచి రూర్కేలా చేరుకునే క్రమంలో ఉన్నాయి. అవి ఈరాత్రికిచేరుకోవచ్చు. హర్యానాకు నిరంతరాయంగా ఆక్సిజన్ రైళ్ల ద్వారా ఆక్సిజన్ సరఫరాతో హర్యానాలోని కోవిడ్ -19 పేషెంట్లకు ఆక్సిజన్ సరఫరాకు వీలు కలుగుతోంది.
తెలంగాణా రాష్ట్రప్రభుత్వం కూడా భారతీయ రైల్వేని ఆక్సిజన్ ఎక్స్ప్రెస్ ను కోరింది . ఖాళీ రేక్ సికింద్రాబాద్ నుంచి అంగుల్ బయలు దేరింది. ఇందులో 5 ట్యాంకర్లు ఉన్నాయి.ఇవి రేపు అంగుల్ చేరుకుంటాయి.
ఆక్సిజన్వసరం ఉన్న రాష్ట్రాలకు ఆక్సిజన్ రవాణా సదుపాయాన్ని కల్పించేందుకు రైల్వే పూర్తి సన్నద్ధతతో ఉంది. రాష్ట్రాలు రైల్వేలకు టాంకర్లను సరఫరా చేస్తాయి. అక్కడ నుంచి రైల్వేలు సాధ్యమైనంత వేగంగా ఆక్సిజన్ను ఆయా ప్రాంతాలనుండి గమ్యస్థానాలకు తరలించడానికి కృషి చేస్తున్నది. ఆక్సిజన్ కేటాయింపు, వినియోగాన్ని రాష్ట్రప్రభుత్వాలు చేపడతాయి.
ద్రవరూప ఆక్సిజన్ అనేది క్రయోజనిక్ కార్గో కావడంతో గరిష్ఠంగా ఎంత వేగంతో దానిని తరలించాలి వంటి పరిమితులు ఉన్నాయి. అలాగే లోడింగ్ ఆంక్షలు, లిక్విడ్ ఆక్సిజన్ ట్యాంకర్ల అందుబాటు, లోడింగ్ ర్యాంప్లు వంటి వాటి విషయంలోనూ పరిమితులు ఉన్నాయి. అలాగే గరిష్ఠ స్థాయిలో క్లియరెన్సులు ఇస్తూ వాటిని తరలించేందుకు రూట్ మ్యాపింగ్ విషయంలో కూడా జాగ్రత్తలు తీసుకోవలసి ఉంటుంది. దీనికి కారణం మార్గంలో వివిధ ఆర్.యు.బి లు ఎఫ్.ఒ.బిలు ఉన్నాయి.
మంత్రిమండలి
జాతీయ మానసిక ఆరోగ్య పునరావాస సంస్థను భోపాల్కు బదులుగా సిహోర్ జిల్లాలో ఏర్పాటు చేసేందుకు కేంద్ర కేబినెట్ ఆమోదం తెలిపింది.
ప్రధానమంత్రి శ్రీ నరేంద్ర మోదీ అధ్యక్షతన ఏర్పాటైన కేంద్ర కేబినెట్, జాతీయ మానసిక ఆరోగ్య పునరావాస సంస్థను మధ్యప్రదేశ్లోని భోపాల్లో ఏర్పాటు చేయాలని 16-5-2018న తీసుకున్న నిర్ణయాన్ని పాక్షికంగా మార్పుచేసి, దానిని సిహోర్ జిల్లాలో ఏర్పాటు చేసేందుకు ఆమోదం తెలిపింది.
(ప్రయోజనాలుః
మానసిక ఆరోగ్య పునరావాసంలో ఎన్.ఐ.ఎం.హెచ్.ఆర్ ఈ తరహా సంస్థలలో తొలి సంస్థగా ఉంటుంది. మానసిక ఆరోగ్య పునరావాస రంగంలో పరిశోదన, మానవ వనరుల అభివృద్ధికి ఉన్నత ప్రమాణాలుగల సంస్థగా సేవలు అందించనుంది. అలాగే ఈ సంస్థ మానసిక అనారోగ్యం కలిగిన వారి మెరుగైన పునరావాసానికి సంబంధించిన నమూనాలు, నియమాలను సూచించే , సిఫార్సు చేసే సంస్థగా ఉండనుంది.
పర్యావరణం, అడవులు, మరియు వాతావరణ మార్పు మంత్రిత్వ శాఖ
భారతదేశ కార్బన్ ఉద్గారాల విషయమై స్పష్టత
కొన్ని మీడియాల్లో నివేదికలు.. 2020లో భారతదేశం యొక్క కార్బన్ ఉద్గారాల తగ్గుదల విషయం గురించి మంత్రిత్వ శాఖ యొక్క అధికారి వివరణను తప్పుగా పేర్కొన్నాయి. కొన్ని నెలల క్రితం నివేదించబడిన ఇంటర్నేషనల్ ఎనర్జీ ఏజెన్సీ యొక్క 'గ్లోబల్ ఎనర్జీ రివ్యూ 2020' నివేదిక ప్రకారం దేశం యొక్క ఉద్గారంలో కాకుండా ప్రపంచ వ్యాప్తంగా కార్బన్ డయాక్సైడ్ ఉద్గారంలో తగ్గుదలను అంచనా వేసిన సందర్భంలో ఈ ప్రకటన ఉన్నట్టు స్పష్టం చేయబడింది.
రక్షణ మంత్రిత్వ శాఖ
మిలిటరీ ఏవియేషన్లో నాణ్యతకు ప్రాధాన్యత : రక్షణ కార్యదర్శి
స్వదేశీ పరిశోధన, అభివృద్ధి తయారీని ప్రోత్సహించడం కోసం మిలిటరీ ఏవియేషన్లో క్యూఐ సంస్కరణలపై వర్క్షాప్
మిలటరీ ఏవియేషన్లో క్వాలిటీ అస్యూరెన్స్  కు ప్రభుత్వం కట్టుబడి ఉందని రక్షణ కార్యదర్శి శ్రీ గిరిధర్ అరమనే స్పష్టం చేశారు. , రక్షణ తయారీ పరిశ్రమ స్వదేశీకరణ సాధించే అంశంలో ఎదురవుతున్న సమస్యలు తొలగించేందుకు ప్రభుత్వం తగిన చర్యలు అమలు చేస్తుందని తెలిపారు. “స్వదేశీ పరిశోధన, అభివృద్ధిని ప్రోత్సహించడం- మిలిటరీ ఏవియేషన్లో క్యూఐ సంస్కరణలు” అనే అంశంపై న్యూఢిల్లీలో 2023 జూలై 3న జరిగిన వర్క్షాప్లో ఆయన కీలకోపన్యాసం చేశారు. డైరెక్టరేట్ జనరల్ ఆఫ్ ఏరోనాటికల్ క్వాలిటీ అస్యూరెన్స్ , రక్షణ మంత్రిత్వ శాఖ , సొసైటీ ఆఫ్ ఇండియన్ డిఫెన్స్ మాన్యుఫ్యాక్చరర్స్  ఏర్పాటు చేసిన వర్క్షాప్లో రక్షణ కార్యదర్శి ముఖ్య అతిథిగా పాల్గొన్నారు.
రక్షణ రంగం స్వావలంబన సాధించాలన్న ప్రధానమంత్రి ఆలోచన కార్యరూపం దాల్చేలా చూసి ఆత్మ నిర్భరత సాధించడానికి రక్షణ శాఖ కృషి చేస్తోందన్నారు. స్వావలంబన సాధించడం ఒక సవాలుగా మారిందని శ్రీ గిరిధర్ అరమనే అన్నారు. అయితే లక్ష్యాన్ని సాధించడానికి అవసరమైన వ్యవస్థను అభివృద్ధి చేసి లక్ష్య సాధన కోసం చర్యలు తీసుకుంటున్నట్లు చెప్పారు. ఏరోనాటికల్ క్వాలిటీ అస్యూరెన్స్ రీసెర్చ్ అండ్ టెస్టింగ్ రంగంలో ఎక్కువ పెట్టుబడులు పెట్టాలని ఆయన ప్రైవేట్ రంగాన్ని కోరారు.
విమానయాన రంగం అనేది అధునాతన సాంకేతికతతో కూడిన సంక్లిష్టమైన రంగమని శ్రీ గిరిధర్ అరమనే అన్నారు. భద్రత, విజయం సాధించడానికి క్లిష్టమైన సమస్యలు ఎదుర్కోవాల్సి ఉంటుంది. సమస్యలను పరిష్కరించడానికి దేశం లేదా ప్రభుత్వ సంస్థలు నిర్దేశించే ఎయిర్వర్థినెస్ ఫ్రేమ్వర్క్ క్రింద గ్లోబల్ ఏవియేషన్ పరిశ్రమలు పనిచేస్తాయి. భారతదేశంలో టెక్నికల్ ఎయిర్వర్థినెస్ అథారిటీ  ఈ భాద్యత నిర్వర్తిస్తోంది. డిజిఏక్యూఏ తో కలిసి టెక్నికల్ ఎయిర్వర్థినెస్ అథారిటీ నాణ్యత ప్రమాణాలు నిర్దేశిస్తుంది. సెంటర్ ఫర్ మిలిటరీ ఎయిర్వర్తినెస్ అండ్ సర్టిఫికేషన్  సహకారంతో భారతీయ విమానయాన రంగానికి ఎయిర్వర్తినెస్ సర్టిఫికేషన్, నాణ్యత హామీని అందిస్తుంది.
కేంద్ర ప్రభుత్వం అమలు చేస్తున్న మేక్ ఇన్ ఇండియా, ఆత్మనిర్భర్ భారత్ కార్యక్రమాల్లో భాగంగా భారత రక్షణ అవసరాలు తీర్చడానికి సరఫరాదారులు, జాతీయ రక్షణ సంసిద్ధతకుతోడ్పడే విధంగా పెద్ద సంఖ్యలో ఏరోస్పేస్ ఉత్పత్తి తయారీలను సిద్ధం చేయడానికి డిజిఏక్యూఏ వివిధ కార్యక్రమాలను నిర్వహిస్తోంది.
ప్రాథమిక లక్ష్యం చేపట్టిన వివిధ కార్యక్రమాలను వివరించడం లక్ష్యంగా వర్క్షాప్ నిర్వహించారు. డిఫెన్స్ ఏరోస్పేస్ తయారీ రంగంలోకి స్వదేశీ తయారీదారుల సులభంగా ప్రవేశించడానికి అనువైన పరిస్థితులు డిజిఏక్యూఏ కల్పిస్తుంది. వర్క్షాప్ ద్వారా స్వదేశీ తయారీ సామర్థ్యాన్ని పెంపొందించడానికి అవసరమైన సహకారం, మరిన్ని అవసరాలను గుర్తించడం లక్ష్యంగా వర్క్షాప్ ఏర్పాటయింది. వర్క్షాప్లో రక్షణ మంత్రిత్వ శాఖ, ఇండియన్ ఎయిర్ ఫోర్స్, ఆర్మీ ఏవియేషన్, నేవల్ ఏవియేషన్, ఇండియన్ కోస్ట్ గార్డ్, డిఆర్డిఓ ల్యాబ్స్, భారత విమానయాన రంగానికి చెందిన ప్రముఖ సంస్థల ప్రతినిధులు పాల్గొన్నారు.
కార్మిక, ఉపాధికల్పన మంత్రిత్వ శాఖ
భారతదేశంలోని యువతకు ఉపాధి అవకాశాలను మెరుగుపర్చడానికి కట్టుబడి ఉన్నామని గంగ్వార్ పునరుద్ఘాటించారు.
ఉద్దేశ ప్రకటనపై కార్మిక, ఉపాధి మంత్రిత్వశాఖ మరియు యూనిసెఫ్ సంతకాలు
మహిళలు, బలహీనవర్గాలతోసహా భారతదేశంలోని యువతకు ఉపాధి అవకాశాలను మెరుగుపర్చడానికి ప్రభుత్వం కట్టుబడి ఉందని కేంద్ర కార్మిక ఉపాధిశాఖ సహాయ మంత్రి సంతోష్ కుమార్ గంగ్వార్ పేర్కొన్నారు. విద్య, ఉపాధి మధ్య ఉన్నఅంతరాన్ని తగ్గించి, అవకాశాలను మెరుగుపర్చడం ద్వారా భవిష్యత్ అవసరాలకు అనుగుణంగా యువతను సిద్ధం చేసేందుకు ప్రభుత్వం అన్నిరకాల ప్రయత్నాలు చేస్తోందని చెప్పారు. నైపుణ్యాల అభివృద్ధి, ఉపాధి కల్పన, ఎంటర్ప్రెన్యూర్షిప్ ప్రోగ్రామ్స్ ద్వారా యువత అభ్యున్నతి కోసం అనేక పథకాలను చేపడుతున్నట్లు చెప్పారు.
ఉద్దేశ ప్రకటనపై కార్మిక ఉపాధి మంత్రిత్వశాఖ, యూనిసెఫ్ సంతకాలు చేసిన సందర్భంగా ఏర్పాటుచేసిన కార్యక్రమంలో కేంద్ర కార్మిక ఉపాధిశాఖ సహాయ మంత్రి సంతోష్ కుమార్ గంగ్వార్ ప్రసంగించారు.
ఉద్దేశ ప్రకటనపై కార్మిక ఉపాధి మంత్రిత్వశాఖ, యూనిసెఫ్ గురువారం సంతకాలు చేసిన సందర్భంగా మంత్రి మాట్లాడుతూ.. మంత్రిత్వశాఖ, యూనిసెఫ్, అనుంబంధ సంస్థలను బలోపేతం చేయడం ద్వారా దేశ భవిష్యత్ రూపురేఖలను మార్చే అవకాశాలను యువతకు కల్పించాలని ఆశిస్తున్నామన్నారు. ఉపాధి సంబంధిత నైపుణ్యాలు పెంపొందించడం ద్వారా యువతను శక్తిమంతం చేయడానికి కార్మిక ఉపాధి మంత్రిత్వశాఖ, యూనిసెఫ్ మధ్య భాగస్వామ్యాన్ని గంగ్వార్ ప్రశంసించారు. యువత, విధాన రూపకర్తలతోసహా ఇతర భాగస్వాములు కలిసి పనిచేయడానికి, ఫీడ్బ్యాక్ యంత్రాంగాన్ని సులభతరం చేయడానికి ఇది ప్రారంభం మాత్రమేనని గంగ్వార్ పేర్కొన్నారు.
కేంద్ర కార్మిక, ఉపాధి శాఖ సహాయ మంత్రి  సంతోష్ గంగ్వార్, కార్మిక ,ఉపాధి మంత్రిత్వశాఖ కార్యదర్శి అపుర్వ చంద్ర, యూనిసెఫ్ భారతదేశ ప్రతినిధి డాక్టర్ యాస్మిన్ అలీ హక్ ఈ ఒప్పందంపై సంతకాలు చేశారు.
మంత్రి గంగ్వార్ మాట్లాడుతూ.. భారతదేశం యువకుల దేశమన్నారు. 2011 జనాభా లెక్కల ప్రకారం.. దేశంలోని ప్రతి ఐదుగురిలో ఒకరు 15 నుంచి 24 సంవత్సరాల మధ్య వయసున్న యువకులేనన్నారు. యువత ఉపాధి, వృత్తి అవసరాలను తీర్చడానికి 2015లో నేషనల్ కెరీర్ సర్వీస్ను ప్రారంభించామని.. ఇది కెరీర్ కౌన్సెలింగ్, వృత్తిపరమైన మార్గదర్శకత్తం, నైపుణ్య అభివృద్ధి కోర్సుల సమాచారం, అప్రెంటిస్షిప్, ఇంటర్న్షిప్ వంటి ఉపాధి సంబంధిత అనేకరకాల సేవలను అందిస్తుందన్నారు.
కోవిడ్ -19, లాక్డౌన్ పరిణామాల కారణంగా కార్మికరంగంలో ఎదురవుతున్న సవాళ్లను అధిగమించడానికి నేషన్ కెరీర్ సర్వీస్ అనేక కార్యక్రమాలను చేపట్టిందని మంత్రి తెలిపారు. ఉద్యోగం కోసం అన్వేషించేవారికి, యజమానులకు మధ్య అంతరాన్ని తగ్గించడానికి ఆన్లైన్ జాబ్ ఫెయిర్లు నిర్వహిస్తున్నారని చెప్పారు. అభ్యర్థి ఎంపిక నుంచి పోస్టింగ్ వరకు అంతా ఆన్లైన్లోనే పూర్తవుతోందన్నారు. వర్క్ ఫ్రమ్ హోం ఉద్యోగాలు , ఆన్లైన్ శిక్షణల వంటి ఉద్యోగాలు కోరుకునేవారి కోసం ఎన్సీఎస్ పోర్టల్లో ప్రత్యేక లింక్ను ఏర్పాటు చేశారని, ఈ సౌకర్యాలన్నింటిని ఎన్సీఎస్ ఉచితంగానే కల్పిస్తోందని చెప్పారు.
భారతీయ యువత భవిష్యత్తును మరింత ఆత్మవిశ్వాసంతో ఎదుర్కోనేలా, సాధికారత సాధించేలా రాబోయే మూడేళ్లలో యూనిసెస్, కార్మిక, ఉపాధి మంత్రిత్వశాఖ గొప్ప విజయాలు సాధిస్తాయని గంగ్వార్ ఆశాభావం వ్యక్తం చేశారు.
ఈ కార్యక్రమంలో కార్మిక ఉపాధి మంత్రిత్వశాఖ కార్యదర్శి అపూర్వా చంద్ర, ప్రత్యేక కార్యదర్శి, డీఈజీ ఎంఎస్ అనురాధ, యూనిసెఫ్ భారతదేశ ప్రతినిధి యాస్మిన్ అలీ హక్, మంత్రిత్వశాఖ, యూనిసెఫ్ ఇండియాకు చెందిన సీనియర్ అధికారులు పాల్గొన్నారు.
గనుల మంత్రిత్వ శాఖ
విజయవంతంగా గనులను వేలం వేసినందుకు ప్రోత్సాహకాలను అందుకోనున్న రాష్ట్రాలు - మంత్రి శ్రీ ప్రహ్లాద్ జోషి
గనుల మంత్రిత్వ శాఖ ఆధ్వర్యంలో ఎకెఎఎం ప్రతిష్ఠాత్మక వారోత్సవాలు ప్రారంభం
గనులను విజయవంతంగా వేలం వేసిన, సంభావ్య ఖనిజ బ్లాకులను గుర్తించిన రాష్ట్ర ప్రభుత్వాలకు ప్రోత్సాహకాలు ఇవ్వనున్నట్టు కేంద్ర బొగ్గు, గనుల, పార్లమెంటరీ వ్యవహారాల శాఖ మంత్రి శ్రీ ప్రహ్లాద్ జోషీ చెప్పారు. గనుల రంగంలో మరింత మెరుగైన పనితీరు చూపేలా ఇది ఇతర రాష్ట్రాలకు స్ఫూర్తినిస్తుందని ఆయన అన్నారు. మంగళవారం న్యూఢిల్లీలో నిర్వహించనున్న గనులు & ఖనిజాలపై జాతీయ సదస్సులో విజయవంతమైన రాష్ట్రాలకు రివార్డులు అందజేయనున్నట్టు ఆయన తెలిపారు.
గనుల శాఖ ఆధ్వర్యంలో నిర్వహిస్తున్న ఆజాదీ కా అమృత మహోత్సవ్ ప్రతిష్ఠాత్మక వారోత్సవాలను మంగళవారం ఇక్కడ శ్రీ ప్రహ్లాద్ జోషీ ఆరంభించారు. ఒకరోజు జరుగనున్న జాతీయ సదస్సులో కేంద్ర హోం మంత్రి శ్రీ అమిత్ షా ముఖ్య అతిథిగా పాల్గొంటారని ఆయన చెప్పారు.
ఈ ప్రతిష్ఠాత్మక వారోత్సవాలను దేశవ్యాప్తంగా ప్రభుత్వ రంగ సంస్థలు / మంత్రిత్వ శాఖ ఆధీన కార్యాలయాలు 11 నుంచి 17 జులై వరకు జరుపుకుంటాయని ఎకెఎఎం ప్రతిష్ఠాత్మక వారోత్సవాలలో పాలుపంచుకున్న గనుల శాఖ కార్యదర్శి శ్రీ అలోక్ టాండన్ తెలిపారు.
గనులను విజయవంతంగా వేలం వేసిన, సంభావ్య ఖనిజ బ్లాకులను గుర్తించిన రాష్ట్ర ప్రభుత్వాలకు ప్రోత్సాహకాలు ఇవ్వనున్నట్టు కేంద్ర బొగ్గు, గనుల, పార్లమెంటరీ వ్యవహారాల శాఖ మంత్రి శ్రీ ప్రహ్లాద్ జోషీ చెప్పారు. గనుల రంగంలో మరింత మెరుగైన పనితీరు చూపేలా ఇది ఇతర రాష్ట్రాలకు స్ఫూర్తినిస్తుందని ఆయన అన్నారు. మంగళవారం న్యూఢిల్లీలో నిర్వహించనున్న గనులు & ఖనిజాలపై జాతీయ సదస్సులో విజయవంతమైన రాష్ట్రాలకు రివార్డులు అందజేయనున్నట్టు ఆయన తెలిపారు.
గనుల శాఖ ఆధ్వర్యంలో నిర్వహిస్తున్న ఆజాదీ కా అమృత మహోత్సవ్ ప్రతిష్ఠాత్మక వారోత్సవాలను మంగళవారం ఇక్కడ శ్రీ ప్రహ్లాద్ జోషీ ఆరంభించారు. ఒకరోజు జరుగనున్న జాతీయ సదస్సులో కేంద్ర హోం మంత్రి శ్రీ అమిత్ షా ముఖ్య అతిథిగా పాల్గొంటారని ఆయన చెప్పారు.
ఈ ప్రతిష్ఠాత్మక వారోత్సవాలను దేశవ్యాప్తంగా ప్రభుత్వ రంగ సంస్థలు / మంత్రిత్వ శాఖ ఆధీన కార్యాలయాలు 11 నుంచి 17 జులై వరకు జరుపుకుంటాయని ఎకెఎఎం ప్రతిష్ఠాత్మక వారోత్సవాలలో పాలుపంచుకున్న గనుల శాఖ కార్యదర్శి శ్రీ అలోక్ టాండన్ తెలిపారు.
యువజన వ్యవహారాలు, క్రీడల మంత్రిత్వ శాఖ
టార్గెట్ ఒలింపిక్ పోడియం పథకంలో భాగమైన దీక్షా డాగర్, యష్ ఝంగాస్ల
హర్యానాకు చెందిన గోల్ఫ్ క్రీడాకారిణి దీక్షా డాగర్, జుడోకా యష్ ఝంగాస్ ను టార్గెట్ ఒలింపిక్ స్కీమ్ కు చెందిన మౌలిక, అభివృద్ధి  బృందాలలో చేర్చారు.
హర్యానాకు చెందిన ఝజ్జార్కు చెందిన లెఫ్ట్ హ్యాండర్ అయిన 21 ఏళ్ళ దీక్షా డాగర్ 2017 వేసవి డెఫ్లింపిక్స్ లో రజత పతకాన్ని గెలుచుకుని, గత ఏడాది ఒలింపిక్ క్రీడలలో 50వ స్థానంలో నిలిచింది. కాగా, హర్యానాలోని పానిపట్ నుంచి యష్, మ్యాట్పై తనను తాను వ్యక్తం చేసుకునేందుకు వచ్చాడు.
జాతీయ క్రీడా సమాఖ్య శిక్షణ, పోటీ వార్షిక క్యాలెండర్  కింద కేంద్ర క్రీడా మంత్రిత్వ శాఖ ప్రాథమికంగా ఉన్నత స్థాయి అథ్లీట్లకు తోడ్పాటును అందిస్తుంది.
బజ్రింగ్, సునీల్కు ఆర్థిక సహాయం
క్రీడా మంత్రిత్వ శాఖ మిషన్ ఒలింపిక్ సెల్  రెజ్లర్లు బజరంగ్ పునియా, సునీల్ కుమార్ల విదేశీ శిక్షణ కోసం ఆర్ధిక సహాయాన్ని ఆమోదించింది.
టోక్యో ఒలింపిక్స్లో కాంశ్య పతకాన్ని సాధించిన బజరంగ్కు ఇంతకు ముందు, బిజీ సీజన్ ముందుగా మాస్కోలో 26 రోజుల శిక్షణా శిబిరానికి వెళ్ళేందుకు రూ. 7.53 లక్షల మొత్తాన్ని ఆమోదించింది. అతడికి డిసెంబర్ 27న ప్రారంభమై నడుస్తున్న శిక్షణా శిబిరంలో కొనసాగేందుకు ఇప్పుడు అదనంగా రూ. 1.76 లక్షల అదనపు సహాయాన్ని అందించింది. ఈ 26 రోజుల శిబిరం జనవరి 2022న ముగియనుంది.
జితేందర్, ఆనంద్కుమార్లు మల్లయుద్ధ భాగస్వామి, ఫిజయోథెరపిస్టుగా బజరంగ్ వెంట ఉన్నారు. బజరంగ్ యుడబ్ల్యుడబ్ల్యు ర్యాంకింగ్ ఈవెంట్లు, బర్హింగ్హామ్లో కామన్వెల్త్ క్రీడలు, చైనాలోని హాంగ్ఝౌలో జరుగనున్న ఆసియా క్రీడలు సహా అంతర్జాతీయ క్రీడా ఈవెంట్లలో పోటీ పడనున్నారు. నేను ఈ ఫిబ్రవరిలో ఇటలీ, టర్కీలలో జరుగనున్న ర్యాంకింగ్ సిరీస్లో, తర్వాత ఏప్రిల్లో మంగోలియాలో జరుగనున్న ఏషియన్ ఛాంపియన్ షిప్ లలో పోటీ పడాలి. ప్యారిస్ 2024లో పతకం వర్ణాన్ని మార్చుకోవాలన్న లక్ష్యంతో నేను సాధ్యమైనంత ఉత్తమంగా పోటీపడతాను, అని బజరంగ్ పేర్కొన్నాడు.
గ్రీకో-రోమన్ రెజ్లర్ అయిన సునీల్ కుమార్, రొమేనియా, హంగరీలో జరుగనున్న ప్రత్యేక శిక్షణా శిబిరంలో తన మల్లయుద్ధ భాగస్వామి, కోచ్తో సహా పాల్గొనేందుకు రూ. 10.85 లక్షల రూపాయలను మొత్తాన్ని ఆమోదించారు. టిఒపిఎస్ డెవలప్మెంట్ గ్రూప్ లో భాగమైన సునీల్ ఈ విదేశీ ట్రిప్ను త్వరలో జరుగబోయే యునైటెడ్ వరల్డ్ ర్యాంకింగ్ రెజ్లింగ్ ర్యాంకింగ్ ఈవెంట్లకు సిద్ధం కావడానికి ఉపయోగించుకోనున్నాడు.
సీనియర్ నేషనల్ చాంపియన్ షిప్స్ 2019, 2020, ఏషియన్ చాంపియన్షిప్ 2020, సీనియర్ నేషనల్స్ 2021లో సునీల్ స్వర్ణ పతకాలను గెలుచుకున్నాడు.
ప్రధాన మంత్రి కార్యాలయం
ఫెడరల్ రిపబ్లిక్ ఆఫ్ నైజీరియా అధ్యక్షుడిని కలుసుకున్న ప్రధానమంత్రి శ్రీ నరేంద్ర మోదీ
ప్రధానమంత్రి శ్రీ నరేంద్ర మోదీ, ఫెడరల్ రిపబ్లిక్ ఆఫ్ నైజీరియా అధ్యక్షుడు హిజ్ ఎక్సలెన్సీ బొలా అహ్మదఖ్ టినుబును , న్యూఢిల్లీలో జరుగుతున్న జి 20 శిఖరాగ్ర సమావేశాల సందర్భంగా సెప్టెంబర్ 10,2023న కలుసుకున్నారు.
జి 20 అధ్యక్ష బాధ్యతలను ఇండియా విజయవంతంగా నిర్వహించడం పట్ల నైజీరియా అధ్యక్షుడు టింబూ, ప్రధానమంత్రి నరేంద్రమోదీని అభినందించారు. జి 20 లో ఆఫ్రికన్ యూనియన్ కు
శాశ్వత సభ్యత్వం ఇచ్చినందుకు, వర్ధమాన దేశాల ప్రయోజనాలను ముందుకు తీసుకువెళుతున్నందుకు, ప్రధానమంత్రికి ఆయన కృతజ్ఞతలు తెలిపారు.
ద్వైపాక్షిక సహకారం,వాణిజ్యం, పెట్టుబడులు, రక్షణ, వ్యవసాయం, చిరుధాన్యాలు, ఆర్థిక సాంకేతికత, సామర్థ్యాల నిర్మాణం వంటి అంశాలకు సంబంధించి పలు విస్తృత అంశాలపై ఇరువురు నాయకులు ఫలప్రదమైన చర్చలు జరిపారు.
ప్రధాన మంత్రి కార్యాలయం
హై కౌన్సిల్ ఆఫ్ నేషనల్ రెకన్సిలియేషన్ ఆఫ్ అఫ్గానిస్తాన్ చైర్ మన్ డాక్టర్ అబ్దుల్లా అబ్దుల్లా తో ప్రధాన మంత్రి భేటీ
హై కౌన్సిల్ ఆఫ్ నేషనల్ రెకన్సిలియేషన్ ఆఫ్ అఫ్గానిస్తాన్ చైర్ మన్ డాక్టర్ అబ్దుల్లా అబ్దుల్లా తో ప్రధాన మంత్రి శ్రీ నరేంద్ర మోదీ ఈ రోజున సమావేశమయ్యారు. భారతదేశం-అఫ్గానిస్తాన్ సంబంధాలను మరింత గాఢతరంగా మలచుకొనే దిశలో దీర్ఘకాలిక వచన బద్ధత ను ప్రధాన మంత్రి పునరుద్ఘాటించారు.